

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/10346-13/2025.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2025. szeptember 25-ei rendes nyilvános ülésére**

**Tárgy:** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Az előterjesztő:** Naszádos Péter polgármester

**Készítette:**  Bertalanné dr. Gallé Vera hatósági osztályvezető

Bali Júlia TASZII intézményvezető

**Megtárgyalta:** Pénzügyi, Városfejlesztési és Ügyrendi Bizottság

Oktatási, Sport és Szociális Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város Polgármestere

**1.**

**Tárgy és tényállás ismertetése**

**Tisztelt Képviselő-testület!**

A szociális igazgatásról és a szociális ellátásokról szóló 1993. évi III. tv. (a továbbiakban: Szoc.tv.) 92. § (1) bekezdése alapján a személyes gondoskodás nyújtó ellátásokról, azok igénybevételéről, valamint a fizetendő térítési díjakról a fenntartó önkormányzat rendeletet alkot.

A szociális szolgáltatások és a személyes gondoskodást nyújtó gyermekjóléti ellátások szabályait az önkormányzat a 21/2014. (IV. 29.) önkormányzati rendeletében (a továbbiakban: Ör.) határozta meg.

1. **Térítési díjak korrigálása**

A Szoc.tv., valamint a gyermekek védelméről és a gyámügyi igazgatásról szóló 1997. évi XXXI. törvényben (a továbbiakban Gyvt.) továbbá a részletes szabályokat tartalmazó végrehajtási rendeletben rögzítettek miatt minden évben felülvizsgálatra kerülnek a személyes gondoskodást nyújtó szociális és gyermekjóléti szolgáltatások igénybevételéért fizetendő térítési díjak. 2025. évben ezen térítési díjak felülvizsgálata a márciusi rendes képviselő-testületi ülésen megtörtént, Hévíz Város Önkormányzata Képviselő-testülete 9/2025. (III. 28.) önkormányzati rendeletben rögzítette az aktualizált önköltéségeket. A szolgáltatási önköltségek módosítása mellett a térítési díjak változatlan összegben kerületek elfogadásra, április 1-ei hatálybalépéssel az önkormányzat a térítési díjakat nem módosította.

A Szoc.tv. 115. §(1)bekezdése értelmében az intézményi térítési díj **év közben egy alkalommal**, támogatott lakhatás esetében két alkalommal **korrigálható**. Ezen jogszabályi rendelkezésre hivatkozással a márciusi előterjesztésben megfogalmazásra került, hogy javasolt évközben - amennyiben a költségvetés indokolja - a térítési díjak felülvizsgálata és szükség esetén korrigálása.

**A jelenleg hatályos térítési díjakat az alábbi táblázat mutatja:**

|  |  |  |  |  |  |  |  |
| --- | --- | --- | --- | --- | --- | --- | --- |
|  | A | B | C | D | |  |  |
| **Sor- szám** | **Személyes gondoskodás megnevezése** | **Mennyiség egysége** | **Szolgál- tatási önköltség** | **Fizetendő intézményi térítési díj** | |  |  |
| 1. | Étkeztetés szállítási díja | Ft/adag | 401 | **280** | |  |  |
| 2. | Házi segítségnyújtás | Ft/fő/ gondozási óra | 5 789 | **1 200** | |  |  |
| 3. | Jelzőrendszeres házi segítségnyújtás | Ft/ellátási nap | 126 | **100** | |  |  |
| 4. | Nappali ellátás – Idősek klubja tartózkodás | Ft/fő/ ellátási nap | 2 506 | **0** | |  |  |
| 5. | Ápolást-gondozás nyújtó intézményi és rehabilitációs intézményi ellátás (Idősek Otthona) | Ft/fő/ ellátási nap | 24 919 | **7 700** | |  |  |
|  | | | | | | | |
|  | A | B | C | D | E | F | G |
| **Sor- szám** | **Személyes gondoskodás megnevezése** | **Mennyiség egysége** | **Nyersa-nyag ktg.** | **Rezsi- költség** | **Nettó intézményi térítési díj** | **ÁFA** | **Fizetendő bruttó intézményi térítési díj** |
| 6. | Étkeztetés szociálisan rászorultak részére | Ft/fő/adag | 604 | 484 | 1 005 | 271 | **1 275** |
|  | | | | | | | |
|  | A | B | C | D | E | F | |
| **Sor- szám** | **Személyes gondoskodás megnevezése** | **Mennyiség egysége** | **Szolgál- tatási önköltség** | **Normatív állami hozzájárulás** | **Számított intézményi térítési díj** | **Fizetendő intézményi térítési díj** | |
| 7. | Bölcsődei gondozás | Ft/fő/nap | 13 032 | 9 473 | 3 559 | **1000** | |

Az előterjesztéshez mellékletként csatolt aktualizált önköltség számítás, valamint a Teréz Anya Szociális Integrált Intézmény (a továbbiakban: TASZII) intézményvezetőjének – polgármesterrel előzetesen egyeztetett – javaslata alapján emelkednének a térítési díjak a fokozatosság elve alapján 2025. november 1. napjától. Legkevesebb mértékben a szociális étkezés térítési díja, míg legnagyobb mértékben a bölcsőde térítési díja emelkedne, mely utóbbi oka, hogy a Magyar Államkincstár a köznyelvben bölcsődei támogatás néven ismert „EFOP Plusz-6.3.1-23 – Kisgyermeket nevelők munkaerő-piaci visszatérésének célzott támogatása” pályázat keretében vissza nem térítendő támogatást nyújt a munkába álló vagy munkába visszatérő, bölcsődei ellátásra jogosult gyermeket nevelő szülőknek. A támogatás a kevésbé fejlett régiókban, vagyis Budapest kivételével az egész ország területén lakó családok számára elérhető, ahol 20 hetesnél idősebb kisgyermeket nevelnek, és munkába állásuk vagy munkába visszatérésük érdekében gyermeküket a munkavégzés idejére önkormányzati vagy nem önkormányzati fenntartású bölcsődei ellátásban, vagy napközbeni gyermekfelügyeletet biztosító szolgáltatásban helyezik el. A támogatás összege havonta legfeljebb 50 ezer forint, egyes esetekben 65 ezer forint, melyet a benyújtott bölcsődei számlák alapján küldenek meg.

A javaslat alapján **a térítési díjak összege 2025. november 1-től az alábbiak szerint alakulna**:

1. Étkeztetés szállítási díja: 300,-Ft/adag (emelés 7 %)
2. Házi segítségnyújtás térítési díja: 1300,-Ft/fő/gondozási óra (emelés 8 %)
3. Jelzőrendszeres házi segítésnyújtás: 100,-Ft/ellátási nap (nem változik)
4. Idősek klubja: 0,-Ft (nem változik)
5. Idősek otthona: 8200,-Ft/fő/ellátási nap (emelés 6,5 %)
6. Szociális étkeztetés: 1325,-Ft/fő/adag (emelés 4 %)
7. Bölcsődei gondozás: 1150,-Ft/fő/nap (emelés 15 %), további javaslat: 2.000,-Ft/fő/nap.

A bölcsődei térítési díj emelése a szülőkre nem hárít terhet, hiszen azt teljes összegben megtéríti az állam. Amennyiben 2.000,- Ft/fő/napra emeli az önkormányzat a bölcsődei térítési díjat, az 23 munkanappal számolva havi 46.000,-Ft-ot jelent, mely teljes mértékben visszaigényelhető. Az emelés az intézmény vonatkozásában bevétel emelkedéssel járna, mely egyúttal csökkentené az önkormányzati hozzájárulás összegét, mely 2024. évben elérte a 17 millió forintot.

1. **Idősek Otthona felvételi rendjének felülvizsgálata**

Hévíz Város Önkormányzat Képviselő-testülete 2025. márciusi ülésén tárgyalta a Teréz Anya Szociális Integrált Intézmény Idősek Otthona felvételi rendjének felülvizsgálata című előterjesztést és 38/2025. (III. 27.) számú határozatában döntött arról, hogy a TASZII Idősek Otthona I. és Idősek Otthona II. szolgáltatási helyek ellátási/működési területeként Hévíz Város közigazgatási területét határozza meg 2025. június 1-ei hatállyal. A döntés alapján módosításra került az Ör. vonatkozó rendelkezése. („Az Idősek otthonában az elhelyezést hévízi lakóhellyel rendelkező veheti igénybe, ~~szabad férőhely esetén az ország más településeinek lakossága is felvételt nyer.~~” – a második mondatrész hatályon kívül helyezésére került sor.)

Az idősek otthona működtetése Hévíz számára nem kötelező feladat. A Szoc.tv 90. § (2) bekezdése értelmében a megyei jogú város saját területén köteles az alapszolgáltatási feladatokat, éjjeli menedékhelyet, hajléktalan személyek átmeneti szállását, idősek otthonát, valamint – amennyiben a lakossági szükségletek indokolják – hajléktalanok otthonát és hajléktalan személyek rehabilitációs intézményét megszervezni és fenntartani.

Magyarország helyi önkormányzatairól szóló 2011. évi CLXXXIX. törvény 10. § (2) bekezdése értelmében a helyi önkormányzat – a helyi képviselő-testület vagy a helyi népszavazás döntésével – önként vállalhatja minden olyan helyi közügy önálló megoldását, amelyet jogszabály nem utal más szerv kizárólagos hatáskörébe. Az önként vállalt helyi közügyekben az önkormányzat mindent megtehet, ami jogszabállyal nem ellentétes. Az önként vállalt helyi közügyek megoldása nem veszélyeztetheti a törvény által kötelezően előírt önkormányzati feladat- és hatáskörök ellátását, finanszírozása a saját bevételek, vagy az erre a célra biztosított külön források terhére lehetséges. Önként vállalt feladat esetében lehetősége van az önkormányzatnak arra, hogy az igénybevétel feltételeit szigorítsa, vagy akár arra, hogy az ellátást megszüntesse (melynek egyetlen jogszabályi kikötése, hogy a fenntartó azt legalább hat hónappal korábban bejelenti az érintett ellátottaknak és törvényes képviselőiknek, a működést engedélyező szervnek, illetve az érdekképviseleti fórumnak). Ennek szabályozása a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 24.) Korm. rendelet 24. § és 33. § *b)* pontjában található.

A térítési díjak korrigálásán kívül az Ör. módosítása – a fentieket figyelembe véve - az **Idősek Otthonába történő felvételi rend** szigorítását is tartalmazza. A hévízi lakóhely, mint beköltözési feltétel nem garantálja önmagában a régebb óta Hévízen élő hévíziek számára az ápolást-gondozást nyújtó intézményi ellátást. A javaslat értelmében a módosítással az Idősek Otthonában az elhelyezést a legalább öt éve bejelentett hévízi lakóhellyel rendelkező veheti igénybe. Hasonló feltételt tartalmaz Zalaegerszeg Megyei Jogú Város Közgyűlésének a szociális szolgáltatásokról és személyes gondoskodást nyújtó gyermekjóléti ellátásokról szóló 45/2005. (X. 28.) önkormányzati rendelet 22/A § (3) bekezdése, mely szerint az Idősek Otthonában történő elhelyezést a legalább egy éves bejelentett Zalaegerszeg város, Kispáli és Nagypáli községek közigazgatási területén bejelentett lakóhellyel rendelkező veheti igénybe.

Az Idősek Otthonába történő elhelyezéskor belépési hozzájárulást kell fizetni (Ör. 15/A § (1) bekezdés alapján), melynek összege hárommillió forint/ fő. Az Ör. 15/A § (2) bekezdése értelmében, ha az ellátást igénylő, vagy annak tartásra kötelezett hozzátartozója öt éve életvitelszerűen a bejelentett hévízi lakó- vagy tartózkodási helyén él, továbbá e tényről írásban nyilatkozik a belépési hozzájárulás összegéből 50 % kedvezményben részesül. Tekintettel arra, hogy a beköltözés alapfeltétele változna a módosítással, javasolt a belépési hozzájárulás kedvezményéről rendelkező előírás, az Ör. 15/A § (2) bekezdésének hatályon kívül helyezése.

Gondolva azonban a szociálisan rászorult hévízi beköltözőkre további módosítási javaslat, hogy képviselő-testületi hatáskörben a rendkívüli települési támogatásra - alacsony jövedelmük miatt - jogosultak számára a belépési hozzájárulás csökkentésére, elengedésére, illetve részeltfizetés engedélyezésére vonatkozó rendelkezés kerüljön bevezetésre.

**Tisztelt Képviselő-testület!**

Kérem, hogy az előterjesztést megvitatni és a rendelet-tervezetet elfogadni szíveskedjenek. A rendelet-tervezet elfogadása minősített többséget igényel.

**Melléklet:**

TASZII által biztosított szociális szolgáltatások 2025. évi önköltség számításai és javaslat az intézményi térítési díj felülvizsgálatára és megállapítására 2025.11.01-től

**2.**

**Hévíz Város Önkormányzat Képviselő-testületének**

**.../2025. (IX. 25.) önkormányzati rendelete**

**a szociális szolgáltatásokról és a személyes gondoskodást nyújtó**

**gyermekjóléti ellátásokról szóló**

**21/2014. (IV. 29.) önkormányzati rendelet módosításáról**

[1] Hévíz Város Önkormányzat Képviselő-testülete az ápolást, gondozást nyújtó intézmény felvételi rendjének módosításával hosszú távon kívánja biztosítani a megfelelő színvonalú idős otthoni intézményi ellátást. A személyes gondoskodást nyújtó szociális és gyermekjóléti szolgáltatások feltételeinek biztosítása céljából az önkormányzat működteti az ellátást biztosító intézményeket, valamint meghatározza, év közben korrigálja az ellátásért fizetendő térítési díjakat.

[2] Hévíz Város Önkormányzat Képviselő-testülete a szociális igazgatásról szóló 1993. évi III. törvény 58/B. § (2) bekezdésében, a 62. § (2) bekezdésében, a 92. § (1)-(2) bekezdésében, a 115. § (1) és (3) bekezdésében, továbbá a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, 32. § (1) bekezdés d) pontjában, 131. § (1) bekezdésében, 137. § (1) bekezdésében, 148. § (5) bekezdésében, 162. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. és 8a. pontjában foglalt feladatkörében eljárva a következőket rendeli el:

1. **§**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 9. §-a helyébe a következő rendelkezés lép:

„9. §

Az Idősek otthonában az elhelyezést a legalább öt éve bejelentett hévízi lakóhellyel rendelkező veheti igénybe.”

1. **§**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet az alábbi 19/D §-sal egészül ki:

19/D. §

A képviselő-testület az Idősek Otthona igénybevételéért fizetendő belépési hozzájárulást, amennyiben kérelmező dokumentumokkal igazoltan a települési támogatásról szóló 34/2023. (XI. 30.) önkormányzati rendelet 12. § (1) bekezdés szerinti rendkívüli települési támogatásra való jogosultság feltételeinek megfelel, csökkentheti, elengedheti, vagy részletfizetést hagyhat jóvá.

1. **§**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 2. melléklete helyébe az 1. melléklet lép.

1. **§**

Hatályát veszti a Hévíz Város Önkormányzat Képviselő-testületének a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 15/A §. (2) bekezdése.

1. **§**

Ez a rendelet 2025. november 1-jén lép hatályba.

|  |  |
| --- | --- |
| dr. Tüske Róbert | Naszádos Péter |
| jegyző | polgármester |

*1. melléklet a …./2025. ( ) önkormányzati rendelethez*

*2. melléklet a 21/2014. (IV. 29.) önkormányzati rendelethez*

|  |  |  |  |  |  |  |  |
| --- | --- | --- | --- | --- | --- | --- | --- |
|  | A | B | C | D | |  |  |
| Sorszám | Személyes gondoskodás megnevezése | Mennyiség egysége | Szolgál-tatási önkölt-ség | Fizetendő intézményi térítési díj | |  | |
| 1. | Étkeztetés szállítási díja | Ft/adag | 443 | 300 | |  | |
| 2. | Házi segítségnyújtás | Ft/fő/gondozási óra | 5 027 | 1 300 | |  | |
| 3. | Jelzőrendszeres házi segítségnyújtás | Ft/ellátási nap | 107 |  | 100 |  |  |
| 4. | Nappali ellátás - Idősek klubja tartózkodás | Ft/fő/ellá-tási nap | 2 665 | 0 | |  | |
| 5. | Ápolást-gondozás nyújtó intézményi és rehabilitációs intézményi ellátás (Idősek Otthona) | Ft/fő/ellá-tási nap | 23 427 | 8 200 | |  | |
|  |  |  |  |  |  |  |  |
|  | A | B | C | D | E | F | G |
| Sorszám | Személyes gondoskodás megnevezése | Mennyiség egysége | Nyersa-nyag ktg. | Rezsiköltség | Nettó intézményi térítési díj | ÁFA | Fizetendő bruttó intézményi térítési díj |
| 6. | Étkeztetés szociálisan rászorultak részére | Ft/fő/adag | 629 | 538 | 1 167 | 315 | 1 325 |
|  |  |  |  |  |  |  |  |
|  | A | B | C | D | E | F | |
| Sorszám | Személyes gondoskodás megnevezése | Mennyiség egysége | Szolgál-tatási önkölt-ség | Normatív állami hozzájárulás | Számított intézményi térítési díj | Fizetendő intézményi térítési díj | |
| 7. | Bölcsődei gondozás | Ft/fő/nap | 13 557 | 9 615 | 3 943 | 2 000 | |

**3.**

**Általános indokolás**

A Szoc.tv. 115. § (1) bekezdése értelmében az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal, támogatott lakhatás esetében két alkalommal korrigálható. A térítési díjak korrigálása mellett sor kerül az Idősek Otthonában történő elhelyezés és belépési hozzájárulás megfizetése szabályainak módosítására.

**Részletes indokolás**

**Az 1. §-hoz**

Az Idősek Otthonában történő elhelyezés feltételét módosítja.

**A 2. §-hoz**

A belépési hozzájárulás csökkentésére, elengedésére, részletfizetés engedélyezésére vonatkozó képviselő-testületi hatáskör szabályozása.

**A 3. §-hoz**

Az intézményi térítési díjak év közbeni korrigálását tartalmazza.

**A 4. §-hoz**

A módosítással a beköltözés alapfeltétele változik, mellyel párhuzamosan szükséges a belépési hozzájárulás kedvezményéről rendelkező előírás hatályon kívül helyezése.

**Az 5. §-hoz**

Hatályba léptető rendelkezés.

**4.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Társadalmi-gazdasági hatása**: Az intézményi térítési díjak korrigálásával az ellátást igénybe vevők számára kiadás növekedés várható. A TASZII Idősek Otthonába történő elhelyezés feltétele lesz a legalább öt éve bejelentett hévízi lakóhellyel való rendelkezés, melynek következtében a régebb óta Hévízen lakók számára lesz elérhető az ellátás a jövőben.

**Költségvetési hatása**: Az intézményi térítési díjak növekedésével emelkedik a költségvetés bevételi oldala. Az Idősek Otthona tekintetében, a beköltözők számának csökkenésével a TASZII költségvetési szerv bevétele csökken, ideiglenesen a fenntartó részéről nagyobb ráfordítást igényel az idősek otthona (időskorúak tartós bentlakásos ellátása szakfeladat) finanszírozása.

**Környezeti, egészségi hatása**: nem releváns

**Adminisztratív terheket befolyásoló hatása**: nem releváns

**Egyéb hatása**: A térítési díjak korrigálása a szolgáltatási önköltéség növekedés miatti magasabb önkormányzati kiadásokat enyhíti. A beköltözők számának csökkenésével az intézmény férőhely számának csökkentésére kerülhet sor, telephely bezárással párhuzamosan.

**A rendelet megalkotásának szükségessége**: Az intézményi térítési díjak év közbeni korrigálása lehetővé teszi, hogy a fokozatosság elve alapján egyszerre csak kisebb mértékben emelkedjen az ellátást igénybe vevők kiadása. Jelen önkormányzati rendelet módosítás biztosítja továbbá hosszútávon a hévízi idősek ápolását, gondozását biztosító intézmény fenntartását egy telephelyen.

**A rendelet megalkotása elmaradása esetén várható következmények**:

A rendelet-módosítás elmaradása törvényességi felügyeleti eljárás megindítását várhatóan nem vonja maga után.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak.

**Melléklet:**

|  |  |  |
| --- | --- | --- |
| **TASZII által biztosított szociális szolgáltatások 2025. évi önköltség számításai és javaslat az intézményi térítési díj felülvizsgálatára és megállapítására 2025.11.01-től** | | |
|  |  |  |
| **Szakfeladat neve** | **2024.** | **2025.** |
| **102023 Időskorúak tartós bentlakásos ellátása:** |  |  |
| Kiadás | 436 843 491 | 472 295 312 |
| saját bevétel | 169 161 140 | 182 863 196 |
| Ellátottak száma | 56 | 56 |
| **1 főre eső kiadás:** | **7 800 777** | **8 433 845** |
| Ellátási hónapok száma: | 12 | 12 |
| 1 hónapra eső kiadás: | 650 065 | 702 820 |
| ***1 napra eső kiadás (30 nap):*** | ***21 669*** | ***23 427*** |
| **Intézményi térítési díj Ft/fő/nap** | **7 700** | **8 200** |
|  |  |  |
| **102031 Idősek nappali ellátása:** |  |  |
| Kiadás | 15 598 425 | 16 589 334 |
| saját bevétel | 0 | 0 |
| Ellátottak száma | 24 | 25 |
| **1 főre eső kiadás:** | **649 934** | **663 573** |
| Ellátási napok száma | 249 | 249 |
| ***1 napra eső kiadás (Ft):*** | ***2 610*** | ***2 665*** |
| **Intézményi térítési díj** | **0** | **0** |
|  |  |  |
| **104031 Gyermekek bölcsődében és mini bölcsődében történő ellátása:** |  |  |
| Kiadás | 67 088 021 | 69 793 069 |
| saját bevétel | 4 245 623 | 4 674 840 |
| Állami támogatás | 45 446 720 | 49 496 920 |
| ellátottak száma | 21 | 22 |
| ellátási napok | 231 | 234 |
| Gondozási napok tervszáma | 5 148 | 5 148 |
| 1 ellátási nap/főre eső kiad: | 13 830 | 13 557 |
| Normatív állami hozzájárulás: | 9 369 | 9 615 |
| ***Számított int. térítési díj (Ft/fő/nap):*** | ***4 461*** | ***3 943*** |
| **Intézményi térítési díj Ft/fő/nap** | **1 000** | **1150 (további javaslat: 2 000)** |
|  |  |  |
| **107051 Szociális étkeztetés:** |  |  |
| Kiadás | 31 241 954 | 28 553 806 |
| saját bevétel | 18 001 031 | 18 066 602 |
| 1 adag nyersanyagköltsége | 558 | 629 |
| 1 adag rezsiköltsége | 447 | 538 |
| ***1 adag nettó tér díj (Ft):*** | ***1 005*** | ***1 167*** |
| ÁFA | 271 | 315 |
| **Intézményi térítési díj, bruttó** | **1 275** | **1 325** |
| **Szociális étkeztetés szállítási díja:** |  |  |
| Szállítás dologi kiadása | 1 145 822 | 1 150 000 |
| 1 fő sofőr bére+járulék | 4 417 727 | 6 210 122 |
| 1 fő kisegítő bére+járulék | 4 260 813 | 6 091 730 |
| **Összesen:** | **9 824 362** | **13 451 852** |
| 50% a szociális étk-re jutó kiadás: | 4 912 181 | 6 725 926 |
| Adagszám | 15 017 | 15 189 |
| ***1 adagra jutó szállítás díja (Ft):*** | ***327*** | ***443*** |
| **Étkeztetés szállítási díja Ft/adag** | **280** | **300** |
|  |  |  |
| **107052 Házi segítségnyújtás:** |  |  |
| Kiadás | 51 407 624 | 55 776 085 |
| saját bevétel | 21 041 936 | 20 860 292 |
| Feladatot ellátók száma | 7 | 7 |
| Gondozási napok száma | 249 | 249 |
| Gondozási órák száma | 10 213 | 11 095 |
| ***1 gond.fő/órára jutó kiad:*** | ***5 034*** | ***5 027*** |
| **Térítési díj Ft/óra** | **1 200** | **1 300** |
|  |  |  |
| **107053 Jelzőrendszeres házi segítségnyújtás:** |  |  |
| Kiadás | 2 303 595 | 1 799 046 |
| saját bevétel | 4 206 693 | 5 713 966 |
| Készülékek száma | 46 | 46 |
| 1 készülékre eső össz. kiadás: | 50 078 | 39 110 |
| ellátási napok száma | 365 | 365 |
| ***1 napra eső készülék kiadás (Ft):*** | ***137*** | ***107*** |
| **Intézményi térítési díj Ft/ellátási nap** | **100** | **100** |
|  |  |  |
| Hévíz, 2025. augusztus 25. | ………………………………………………….. | |
|  | Bali Júlia intézményvezető | |
|  |  |  |

**5.**

**Felülvizsgálatok - egyeztetések**

|  |  |  |  |  |
| --- | --- | --- | --- | --- |
| **Polgármesteri Hivatal** | |  | | |
| **név** | **beosztás/feladat** | | **aláírás** | **megjegyzés** |
| **Bertalanné Dr. Gallé Vera** | **Hatósági osztályvezető/az előterjesztés készítője** | |  |  |
| **Szintén László** | **Közgazdasági osztályvezető/pénz-ügyi ellenőrzés** | |  |  |
| **dr. Tüske Róbert** | **törvényességi felülvizsgálat** | |  |  |

|  |  |  |  |  |
| --- | --- | --- | --- | --- |
| **Külsős partner** | |  | | |
| **név** | **beosztás** | | **aláírás** | **megjegyzés** |
| **Bali Júlia** | **TASZII intézményvezető** | |  |  |